《京邸中秋玩月》
明代·郑一统

楚天爽气满神州，今夕人间半度秋。玉露几团初欲滴，冰轮一度向空流。

浮烟扫去星河静，素影飞来几榻幽。共醉清华眠碧落，此身不觉在瀛洲。

作者简介：郑一统，字朝庆，号紫坡、碧河。揭阳人。明世宗嘉靖十四年（一五三五）进士，选翰林院庶吉士，授编修。以父丧归，嘉靖二十一年起复，寻卒。清康熙《潮州府志》卷九上有传。